Հայտնի է, որ բարձրորակ գարեջուր եփելու համար Հարություն Ավետյանցը անհրաժեշտ հումքը՝ գարին բերում էր Կարսի մարզից, իսկ գայլուկը ներկրում էր Լեհաստանից, գումարած դրան օգտագործում էր հանրահայտ երևանյան Կրբուլաղ աղբյուրի քաղցրահամ ջուրը: Ժամանակիցների վկայությամբ՝ «Զանգա» գործարանի գարեջուրը հիանալի համային հատնիշներ է ունեցել: Գործարանի արտադրանքը ոչ միայն լավագույնն էր համարվում Հարավային Կովկասում, այլ նաև պահանջարկ ուներ Ռուսական կայսրության քաղաքներում և անգամ՝ Եվրոպայում, որտեղ Երևանի գարեջուրը 1910-ին՝ Հռոմի և Նեապոլի ցուցահանդեսներում արժանացավ բարձրագույն պարգևների: